المنح المکیہ فی شرح الہمزیہ

المنح المكيہ فی شرح الهمزيہ
یہ امام احمد بن حجر ہیتمی مکی شافعی (وفات 974ھ) کی ایک اہم تصنیف ہے۔ یہ کتاب سیرت نبوی، شمائل اور تصوف پر مشتمل ہے اور مشہور قصیدہ الہمزيہ المعروف ام القرى (مصنف: امام محمد بن سعید بن حماد صنہاجی بوصیری، وفات 696ھ/1296ء) کی شرح ہے۔
 نام کتاب 
اس کتاب کے دو نام ہیں:
 المنح المكية في شرح الهمزية
 أفضل القرى لقراء أم القرى

امام ابن حجر ہیتمی اس بارے میں خود لکھتے ہیں:
"میں نے اس کا نام المنح المكية في شرح الهمزية رکھا، پھر مجھے خبر ملی کہ ناظم (امام بوصیری) نے اس کو ام القرى کا نام دیا ہے، اس تشبیہ کی بنا پر کہ جس طرح مکہ نے تمام برکات کو اپنے اندر سمیٹ لیا ہے، اسی طرح یہ قصیدہ بھی زیادہ تر نعتیہ مضامین کو صراحت یا اشارے کے ساتھ جمع کرتا ہے۔ لہذا میں نے اس کتاب کا دوسرا نام أفضل القرى لقراء أم القرى رکھا۔"المنح المكية، ابن حجر الهيتمي، ص71
 تعریف قصیدہ الهمزيہ 
امام ابن حجر ہیتمی فرماتے ہیں:المنح المكية، ابن حجر الهيتمي، ص69
"بلاشبہ رسول اللہ صلی اللہ علیہ وسلم کی مدح میں جو سب سے اعلیٰ اور خوبصورت کلام کہا گیا ہے، جو آپ کی شمائل و خصائص کو نہایت عمدگی سے بیان کرتا ہے اور جس میں آپ کے معجزات اور فضائل جامع انداز میں آ گئے ہیں اور جس میں آپ کے معجزات اور فضائل جامع انداز میں آ گئے ہیں، وہ قصیدہ ہے جس کو گویا سرخ سونے کی طرح ڈھالا گیا ہو اور موتیوں و جواہرات کی طرح پرودا گیا ہو۔

اس کے خالق و ناظم ہیں شیخ امام، عارف کامل، فاضل ہمام، محقق متفنن، بلیغ ادیب، امام الشعراء، اشہر العلماء، بلیغ الفصحاء اور افصح البلغاء: شیخ شرف الدین ابو عبد اللہ محمد بن سعید بن حماد صنہاجی بوصیری۔"

 حوالہ جات 

زمرہ:صوفیانہ ادب
زمرہ:تصنیفات ابن حجر ہیتمی